CELEX: E2017J0011
Language: mt
Date: 2018-06-14 00:00:00
Title: Sentenza tal-Qorti tal-14 ta’ Ġunju 2018 fil-Każ E-11/17 — L-Awtorità ta’ Sorveljanza tal-EFTA vs l-Iżlanda (Nuqqas minn Stat tal-EFTA li jonora l-obbligi tiegħu — Nuqqas ta’ implimentazzjoni — id-Direttiva 2011/61/UE)

15.11.2018   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 414/6
            
         
      SENTENZA TAL-QORTI
      tal-14 ta’ Ġunju 2018
      fil-Każ E-11/17
      L-Awtorità ta’ Sorveljanza tal-EFTA vs l-Iżlanda
      
         (Nuqqas minn Stat tal-EFTA li jonora l-obbligi tiegħu — Nuqqas ta’ implimentazzjoni — id-Direttiva 2011/61/UE)
      
      (2018/C 414/08)
      Fil-Każ E-11/17, l-Awtorità ta’ Sorveljanza tal-EFTA vs l-Iżlanda — APPLIKAZZJONI għal dikjarazzjoni li l-Iżlanda naqset milli twettaq l-obbligi tagħha skont l-Att imsemmi fil-punti 30, 31bb, 31d, 31eb u 31i tal-Anness IX għall-Ftehim dwar iż-Żona Ekonomika Ewropea (id-Direttiva 2011/61/UE tal-Parlament Ewropew u tal-Kunsill tat-8 ta’ Ġunju 2011 dwar Maniġers ta’ Fondi ta’ Investiment Alternattivi u li temenda d-Direttivi 2003/41/KE u 2009/65/KE u r-Regolamenti (KE) Nru 1060/2009 u (UE) Nru 1095/2010), kif adattat mill-Protokoll 1 tal-Ftehim, u skont l-Artikolu 7 tal-Ftehim, billi naqset milli tadotta l-miżuri meħtieġa biex timplimenta dak l-Att fiż-żmien preskritt, u/jew billi naqset milli tinnotifika lill-Awtorità ta’ Sorveljanza tal-EFTA bil-miżuri li adottat sabiex timplimenta dak l-Att, il-Qorti, komposta minn Páll Hreinsson, President, Per Christiansen u Bernd Hammermann (Imħallef-Rapporteur), Imħallfin, tat sentenza fl-14 ta’ Ġunju 2018, li l-parti operattiva tagħha hija kif ġej:
      Il-Qorti b’dan:
      
                  1.
               
               
                  Tiddikjara li l-Iżlanda naqset milli tissodisfa l-obbligi tagħha skont l-Artikolu 12 tal-Att imsemmi fil-punti 30, 31bb, 31d, 31eb u 31i tal-Anness IX tal-Ftehim dwar iż-Żona Ekonomika Ewropea (id-Direttiva 2011/61/UE tal-Parlament Ewropew u tal-Kunsill tat-8 ta’ Ġunju 2011 dwar Maniġers ta’ Fondi ta’ Investiment Alternattivi u li temenda d-Direttivi 2003/41/KE u 2009/65/KE u r-Regolamenti (KE) Nru 1060/2009 u (UE) Nru 1095/2010), kif adattati għall-Ftehim taħt il-Protokoll 1 tagħha, u skont l-Artikolu 7 tal-Ftehim, billi naqset milli taddotta l-miżuri kollha neċessarji għall-implimentazzjoni tal-Att fiż-żmien preskritt.
               
            
                  2.
               
               
                  Tordna lill-Iżlanda tħallas l-ispejjeż tal-proċedimenti.